### 

APSTIPRINĀTS

10.09.2025.

Iepirkumu komisijas sēdē.

Protokols Nr. VS95-25-46-pro

**IEPIRKUMA**

**“****Jauna transportlīdzekļa iegāde”**

(Identifikācijas Nr.R95VSK2025/2)

**NOLIKUMS**

Rīga

2025

# Vispārīga informācija

# Informācija par Pasūtītāju:

|  |  |
| --- | --- |
| **Pasūtītāja nosaukums** | Rīgas 95. vidusskola (turpmāk – Pasūtītājs) |
| **Adrese** | Bruknas iela 5, Rīga, LV-1058 |
| **RD iestādes kods:** | 2102631 |
| **Norēķinu rekvizīti:** | Rīgas valstspilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 9001 1524360  PVN. ref. Nr.: LV90011524360  Banka: Luminor Bank AS Latvijas filiāle  Kods: RIKOLV2X  Konts: LV27RIKO0021000916040 |
| **Kontaktpersonas:** | Skolas direktors Sergejs Verhovskis |
| **Kontaktinformācija:** | E-pasts: [r95vs@riga.Iv](mailto:r95vs@riga.Iv) ; tel. 67474185 / 29147943 |
| **Darba laiks** | darbdienās no plkst. 9:00 līdz plkst.17:00. |

* + 1. Visus ar Iepirkuma norisi saistītos jautājumus risina iepirkuma komisija (turpmāk – Komisija), kas izveidota ar Rīgas 95.vidusskolas 2025. gada 10.septembra rīkojumu Nr. VS95-25-46-rs „Par Iepirkumu komisiju” un darbojas Pasūtītāja vārdā.

# Komisijas noteiktā kontaktpersona: Skolas direktors Sergejs Verhovskis, tālrunis: +371 29147943; e-pasts: r95vs@riga.Iv

# Iepirkuma “Jauna transportlīdzekļa iegāde” (turpmāk – iepirkums) identifikācijas numurs: R95VSK2025/2.

* 1. **Iepirkuma veids:** iepirkums tiek veikts saskaņā ar Publisko iepirkumu likuma (turpmāk – PIL) 9. panta nosacījumiem.
  2. **Iepirkuma priekšmets:** Jauna 7 vietas transportlīdzekļa iegāde Rīgas 95.vidusskolas vajadzībām, lai nodrošinātu saimniecības darbībās un nelielas grupas skolēnu pārvadīšanu, saskaņa ar 4.pielikumu “Tehniskā specifikācija – tehniskais piedāvājums”.
  3. **CPV** **kodi:** 34110000-1 (Vieglie automobiļi).
  4. Iepirkuma priekšmets **nav sadalīts daļās**.
  5. **Piedāvājumu var iesniegt tikai par visu iepirkuma apjomu kopā**.
  6. Pretendents nevar iesniegt piedāvājuma variantus.
  7. **Līguma izpildes vieta** – Bruknas iela 5, Rīga, LV-1058
  8. **Līguma izpildes termiņš:** divu mēnešu laikā no līguma abpusējas parakstīšanas dienas..
  9. **Paredzamā līgumcena** – līdz 22314.00 EUR bez PVN, saskaņa ar PIL 9. panta nosacījumiem.
  10. **Piedāvājuma izvēles kritērijs:**
      1. Piedāvājuma izvēles kritērijs ir Nolikuma un tā pielikumu prasībām atbilstošs saimnieciski visizdevīgākais piedāvājums ar zemāko kopējo piedāvāto līgumcenu.
      2. Transportlīdzeklis ar 7 vietās –**7 vietas transportlīdzeklis ir obligāta prasība dalībai Iepirkumā.**

# Nolikuma saņemšanas un informācijas apmaiņas kārtība

* 1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem Elektronisko iepirkumu sistēmas (turpmāk – EIS) e-konkursu apakšsistēmas šī iepirkuma sadaļā. **Piegādātāji ar nolikumu var iepazīties un lejupielādēt to līdz Iepirkumu uzraudzības biroja tīmekļvietnē publicētajā paziņojumā par līgumu norādītājam piedāvājumu iesniegšanas termiņam**.
  2. Ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)
  3. Iepirkuma, informācijas apmaiņas, līguma izpildes darba valoda ir latviešu valoda.
  4. Informācijas apmaiņa starp Pasūtītāju un piegādātājiem notiek PIL noteiktajā kārtībā.
  5. Saziņas dokumentā ietver iepirkuma nosaukumu un identifikācijas numuru.
  6. Visi jautājumi par iepirkumu adresējami nolikuma 1.1.2 punktā minētajai kontaktpersonai, nosūtot tos elektroniski vai pa pastu uz nolikuma 1.1.2 punktā norādīto Pasūtītāja oficiālo pasta adresi vai iesniedzot EIS e-konkursu apakšsistēmā. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus šo informāciju ievieto EIS e-konkursu apakšsistēmā, kur ir pieejami iepirkuma dokumenti, norādot arī uzdoto jautājumu.
  7. Ieinteresētajam piegādātājam ir pienākums sekot līdzi EIS e-konkursu apakšsistēmā publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
  8. Ja Pasūtītājs izdarījis grozījumus iepirkuma dokumentos, tas ievieto informāciju par grozījumiem EIS e-konkursu apakšsistēmā (https://www.eis.gov.lv/EKEIS/Supplier/) ne vēlāk kā dienā, kad atkārtoti publicēts paziņojums, ar kuru izsludināts iepirkums.
  9. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

# Piedāvājumu iesniegšanas, atvēršanas un noformēšanas kārtība

* 1. **Piedāvājumu iesniegšana un atvēršana**:
     1. Pretendents piedāvājumu iesniedz elektroniski **līdz Iepirkumu uzraudzības biroja tīmekļvietnē publicētajā paziņojumā par līgumu norādītajam piedāvājumu iesniegšanas termiņam** EIS e-konkursu apakšsistēmas šī iepirkuma sadaļā.
     2. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
     3. Iesniegtie piedāvājumi tiks atvērti EIS e-konkursu apakšsistēmā **Iepirkumu uzraudzības biroja tīmekļvietnē publicētajā paziņojumā par līgumu norādītajā piedāvājumu atvēršanas termiņā**.
     4. Iepirkuma komisijas piedāvājumu atvēršanas sanāksme ir atklāta. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
     5. Piegādātājs/pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
     6. Atsaukumam ir bezierunu raksturs, un tas izslēdz piegādātāja atsauktā piedāvājuma tālāku līdzdalību iepirkumā.
     7. Pretendents sedz visus izdevumus, kas saistīti ar piedāvājuma sagatavošanu un iesniegšanu. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
  2. **Piedāvājumu noformēšanas kārtība:**
     1. Noformējot piedāvājumu, jāievēro nolikumā noteiktās prasības un piedāvājumā jāietver:
        1. **pretendenta pieteikums** (turpmāk – pieteikums), kas sagatavots atbilstoši nolikuma 1. pielikumā “Pieteikums dalībai iepirkumā” noteiktajam (skatīt nolikuma 1. pielikumu “Pieteikums dalībai iepirkumā”);
        2. **pretendenta apliecinājums par neatkarīgi izstrādātu piedāvājumu** saskaņā ar iepirkuma nolikuma 2. pielikumā “Apliecinājums par neatkarīgi izstrādātu piedāvājumu” noteiktajam (skatīt nolikuma 2. pielikumu “Apliecinājums par neatkarīgi izstrādātu piedāvājumu”);
        3. **pretendenta kvalifikācijas (atlases) dokumenti,** kas sagatavoti atbilstošinolikuma 4. punktā un nolikuma 3. pielikumā “Pretendenta pieredzes apraksts” noteiktajam;
        4. **pretendenta tehniskais piedāvājums**, kas sagatavots atbilstoši nolikuma 6. punktā un 4. pielikumā “Tehniskā specifikācija – tehniskais piedāvājums” (turpmāk – arī Tehniskā specifikācija) noteiktajam;
        5. **pretendenta finanšu piedāvājums**, kas sagatavots atbilstoši nolikuma 7. punktā un nolikuma 5. pielikumā “Finanšu piedāvājums” (turpmāk – arī Finanšu piedāvājums) noteiktajam;
        6. **citi dokumenti atbilstoši nolikuma prasībām, ja nepieciešams.**
     2. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/), ievērojot šādas pretendenta izvēles iespējas:
        1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas (veidlapas);
        2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
     3. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas nodrošināšanas iespējām.
     4. Ja piedāvājums ir šifrēts, pretendentam noteiktajā laikā (ne vēlāk kā desmit minūšu laikā pēc piedāvājumu atvēršanas uzsākšanas) jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai.
     5. Sagatavojot piedāvājumu, pretendents ievēro, ka:
        1. dalībai iepirkumā iesniedzamo dokumentu veidlapas – “Pieteikums dalībai iepirkumā”, “Apliecinājums par neatkarīgi izstrādātu piedāvājumu“, “Pretendenta pieredzes apraksts”, “Tehniskā specifikācija – tehniskais piedāvājums” un “Finanšu piedāvājums”, kā arī citi papildus iesniedzamie dokumenti – jāaizpilda tikai elektroniski, atsevišķā elektroniskā dokumentā ar *Microsoft Office* 2010 (vai vēlākas programmatūras versijas) rīkiem lasāmā formātā vai citas līdzvērtīgas programmatūras rīkiem;
        2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu;
        3. citus dokumentus pretendents pēc saviem ieskatiem ir tiesīgs iesniegt elektroniskā formā gan parakstot ar EIS piedāvāto elektronisko parakstu, gan parakstot ar drošu elektronisko parakstu.
     6. Iesniedzot piedāvājumu, pretendents pilnībā piekrīt visiem nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šīs iepirkuma sadaļā) ietvertajiem nosacījumiem.
     7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežotapiekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus, ļaunatūru vai citas kaitīgas programmatūras, vai to ģeneratorus.Ja piedāvājums saturēs kādu no šajā punktā minētajiem riskiem, tas netiks izskatīts.
     8. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.
     9. Ja iepirkuma komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
     10. Ņemot vērā PIL 38. panta astotās daļas regulējumu, iesniedzot piedāvājumu elektroniski, piegādātājs ir tiesīgs ar vienu drošu elektronisko parakstu parakstīt visus dokumentus, t.sk. visus piedāvājumā esošos atvasinātos dokumentus un tulkojumus, kā vienu kopumu.
     11. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
     12. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir noteikta kā vispārpieejama informācija.

# Pretendenta kvalifikācijas prasības, iesniedzamie dokumenti un pārbaudāmie fakti

|  |  |
| --- | --- |
| * 1. **Pretendentiem ir jāatbilst šādām kvalifikācijas prasībām:** | * 1. **Pretendentiem izvirzītās prasības apliecināšanai iesniedzamie dokumenti un pārbaudāmie fakti** |
| * + 1. pretendents piekrīt nolikuma noteikumiem; | * + 1. pretendents iesniedz pieteikumu dalībai iepirkumā (nolikuma 1. pielikums); |
| * + 1. pretendentam jābūt reģistrētam atbilstoši attiecīgās valsts normatīvo aktu prasībām (ja reģistrēšanos paredz attiecīgās valsts normatīvo aktu regulējums); | * + 1. par Latvijā reģistrēta pretendenta reģistrācijas faktu iepirkuma komisija pārliecināsies publiski pieejamajās datubāzēs.   Ārvalstī reģistrētam pretendentam, lai apliecinātu nolikuma 4.1.2. punkta prasības izpildi, jāiesniedz komercdarbību reģistrējošas iestādes ārvalstī, kur pretendents reģistrēts, izdotas un spēkā esošas reģistrācijas apliecības vai cita līdzvērtīga dokumenta kopija, kas šo faktu apliecina (ja reģistrāciju paredz attiecīgās valsts normatīvie akti un šāds dokuments tiek izsniegts); |
| * + 1. pretendenta pārstāvim, kurš parakstījis piedāvājuma dokumentus, ir pārstāvības (paraksta) tiesības; | * + 1. ja piedāvājumā iekļautos dokumentus paraksta pretendenta, kurš reģistrēts Latvijā, pārstāvis ar paraksta tiesībām, par pretendenta pārstāvja paraksttiesībām Pasūtītājs pārliecinās publiski pieejamajās datubāzēs;   ja piedāvājumā iekļautos dokumentus paraksta pretendenta pilnvarota persona vai ārvalstī reģistrēta pretendenta pārstāvis ar paraksta tiesībām, piedāvājumam pievieno dokumentu, kas apliecina paraksta tiesības un tiesības attiecīgajai personai pārstāvēt pretendenta intereses; |
| * + 1. pretendenta apliecinājums par neatkarīgi izstrādātu piedāvājumu; | * + 1. pretendents iesniedz apliecinājumu par neatkarīgi izstrādātu piedāvājumu (nolikuma 2. pielikums); |
| * + 1. pretendentam, saskaņā ar Ministru kabineta 2007. gada 18. decembra noteikumiem Nr. 876 „Transportlīdzekļu un to numurēto agregātu tirdzniecības noteikumi”, ir izsniegta spēkā esoša Ceļu satiksmes drošības direkcijas transportlīdzekļu tirdzniecības vietas reģistrācijas apliecībai;   ārvalstu pretendentam ir izsniegta līdzvērtīga reģistra ārvalstīs izsniegta reģistrācijas apliecība vai kompetentas institūcijas izsniegta spēkā esoša licence, sertifikāts vai cits dokuments, ja attiecīgās valsts normatīvie akti paredz profesionālo reģistrāciju, licences, sertifikāta vai cita līdzvērtīga dokumenta izsniegšanu šajā nozarē; | * + 1. pretendentam jāiesniedz Ceļu satiksmes drošības direkcijas transportlīdzekļu tirdzniecības vietas reģistrācijas apliecības kopija, kas izsniegta saskaņā ar Ministru kabineta 2007. gada 18. decembra noteikumiem Nr. 876 „Transportlīdzekļu un to numurēto agregātu tirdzniecības noteikumi”. Gadījumā ja reģistrācijas apliecības kopija nebūs iesniegta, Pasūtītājs informāciju pārbaudīs vietnē <https://e.csdd.lv/autoveikali/>;   ārvalstu pretendentam jāiesniedz līdzvērtīga reģistra ārvalstīs izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu; |
| * + 1. pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) ir veicis vismaz 1 (viena) iepirkuma priekšmetam līdzvērtīga transportlīdzekļa piegādi, par ko ir saņemta pasūtītāja pozitīva atsauksme vai citi dokumenti, kas apliecina minēto pieredzi, ja pasūtītāja atsauksme nav pieejama. | * + 1. pretendenta apstiprināts pretendenta un apakšuzņēmēju (ja pretendents pakalpojumam plāno piesaistīt apakšuzņēmējus un balstīties uz to tehniskajām un profesionālajām iespējām) profesionālās pieredzes apraksts, kas apliecina pretendenta atbilstību nolikuma 4.1.6. punktam un kas sagatavots atbilstoši nolikumam pievienotajam paraugam (3. pielikums). Pieredzes aprakstam jāpievieno vismaz 1 (viena) pozitīva atsauksme vai citi dokumenti, kas apliecina minēto pieredzi, ja pasūtītāja atsauksme nav pieejama. |
| * + 1. pretendents nodrošina garantijas periodu ne mazāk kā 3 (trīs) gadi mēneši vai līdz 100 000 km nobraukumam, skaitot no pieņemšanas - nodošanas akta abpusējas parakstīšanas dienas. | * + 1. pretendents iesniedz apliecinājumu par garantijas termiņu, kas apliecina pretendenta atbilstību nolikuma 4.1.7. punkta prasībām. |

* 1. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi nolikumā noteiktās kvalifikācijas (atlases) prasības ir izpildāmas visiem piegādātāju apvienības dalībniekiem kopā, izņemot nolikuma 4.1.2. punktu, kas ir izpildāms katram piegādātāju apvienības dalībniekam atsevišķi. Ja piedāvājumu iesniedz piegādātāju apvienība, nolikuma 4.1.5. punktā izvirzītajai prasībai ir jāatbilst vismaz vienam no piegādātāju apvienības dalībniekiem; tāpat arī nolikuma 4.1.6. un 4.1.7. punktā izvirzītajai prasībai jāatbilst vismaz vienam no piegādātāju apvienības dalībniekiem, uz kura tehniskajām un profesionālajām spējām pretendents balstās un kurš būs finansiāli atbildīgs par līguma izpildi. Ja piedāvājumu ir iesniegusi personu apvienība, tai līdz līguma noslēgšanai pēc savas izvēles ir jāizveidojas atbilstoši noteiktam juridiskam statusam (pilnsabiedrība vai komandītsabiedrība) vai jānoslēdz sabiedrības līgums.
  2. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu apliecinājumu vai vienošanos (iesniedzams tās oriģināls vai apliecināta kopija) par kopīga piedāvājuma iesniegšanu, kurā nosaukts galvenais dalībnieks, kurš ir pilnvarots parakstīt piedāvājuma dokumentus, ja tos neparaksta visi piegādātāju apvienības dalībnieki, saņemt un izdot rīkojumus apvienības dalībnieku vārdā, un kurš izrakstīs rēķinus un būs tiesīgs saņemt attiecīgos maksājumus. Vienošanās dokumentā jānorāda katra piegādātāju apvienības dalībnieka veicamo darbu (specifikas) uzskaitījums līguma izpildē.
  3. Ja piedāvājumu iepirkumā iesniedz piegādātāju apvienība, tad piedāvājumā esošos dokumentus paraksta visi piegādātāju apvienības dalībnieki vai arī piegādātāju apvienības dalībnieks, kurš ir pilnvarots parakstīt piedāvājumu ar piegādātāju apvienības vienošanos (skatīt nolikuma 4.4. punktu).
  4. Ja pretendentam kvalifikācijas atbilstības apliecināšanai nepieciešams balstīties uz citu personu iespējām, attiecīgā informācija tiek norādīta nolikuma 1. pielikuma veidnē, kā arī piedāvājumam pievieno šo personu apliecinājumus vai vienošanos ar tiem par nepieciešamo resursu nodošanu pretendenta rīcībā. Ja pretendents ir balstījies uz citas personas tehniskajām un profesionālajām iespējām, lai apliecinātu atbilstību nolikuma 4.1.6. un 4.1.7. punktā izvirzītajai prasībai, pretendentam un šādai personai ir jābūt solidāri atbildīgiem par līguma izpildi, apliecinot to ar piedāvājumā iesniegtajiem dokumentiem (piemēram, solidāru atbildību paredz piedāvājumā iesniegtā pušu vienošanās, no kuras ir secināms, ka pretendents var balstīties uz šīs personas tehnisko un profesionālo stāvokli tādējādi, ka tiek garantēta Pasūtītājam drošība par līguma izpildi).

# Pretendentu izslēgšanas noteikumi

* 1. PIL 9. panta astotajā daļā noteiktie izslēgšanas iemesli tiek pārbaudīti, ievērojot PIL 9. panta devītās daļas regulējumu.
  2. Pretendents ir izslēdzams no dalības iepirkumā, ja uz to attiecas Starptautisko un Latvijas Republikas nacionālo sankciju likuma 11.1 panta pirmās daļas nosacījumi.
  3. Pretendents ir izslēdzams no dalības iepirkumā, ja uz to attiecas Eiropas Savienības Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Regula), 5.k panta 1. punkta pirmajā daļā noteiktie kritēriji. Tāpat, ievērojot Regulas 5.k panta 1. punkta otro daļu, pretendents ir izslēdzams no dalības iepirkumā, ja uz pretendenta piesaistīto apakšuzņēmēju, kura veicamo darbu vai piegāžu vērtība ir vismaz 10 % no līguma vērtības, vai personu, uz kuras spējām pretendents balstās savas kvalifikācijas apliecināšanai, attiecas Regulas 5.k panta 1. punktā norādītie kritēriji un pretendents neveic šāda apakšuzņēmēja nomaiņu.
  4. Iepirkuma līguma slēgšanas tiesības var tikt piešķirtas tikai tādam pretendentam, kas netiek izslēgts saskaņā ar nolikuma 5.1. un 5.2. punktu.
  5. **Ārvalstī reģistrēts pretendents kopā ar piedāvājumu iesniedz** kompetentas institūcijas izziņu ar informāciju par amatpersonām, kā arī apliecinājumu, ka izziņā minētā informācija joprojām ir aktuāla.

# Tehniskā piedāvājuma sagatavošana

* 1. Nolikuma 4. pielikumā “**Tehniskā specifikācija**” izvirzītās prasības ir Pasūtītāja noteiktais minimālais prasību līmenis. Pretendenta iesniegtajam piedāvājumam ir jāatbilst šīm noteiktajām minimālajām prasībām.
  2. Pretendents, parakstot un iesniedzot **pieteikumu** dalībai iepirkumā (nolikuma 1. pielikums), apliecina 4. pielikumā “Tehniskā specifikācija” noteikto prasību izpildi.
  3. Pretendents iesniedz **apliecinājumu par garantijas termiņu**, kas apliecina pretendenta atbilstību nolikuma 4.1.7. punkta prasībām.

# Finanšu piedāvājuma sagatavošana

* 1. Finanšu piedāvājums, kas sagatavots atbilstoši nolikuma paraugam (5. pielikums).
  2. Finanšu piedāvājumā piedāvātajā līgumcenā iekļaujamas visas ar Tehnisko specifikāciju prasību izpildi, transportlīdzekļa piegādi saistītās izmaksas, nodokļi, kā arī visas ar to netieši saistītās izmaksas (dokumentācijas sagatavošanas, administratīvie pakalpojumi u.c.).
  3. Piedāvātā cena Finanšu piedāvājumā tiek norādīta EUR bez PVN un ar precizitāti divi cipari aiz komata (punkta).

# Piedāvājuma vērtēšana

# Piedāvājumu vērtēšanas pamatnoteikumi

# Iepirkuma komisija piedāvājumu vērtēšanu veic slēgtās iepirkuma komisijas sēdēs. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

# Piedāvājumu vērtēšana notiek šādā kārtībā: piedāvājuma noformējuma pārbaude, pretendenta atbilstības pārbaude kvalifikācijas prasībām, Tehniskās specifikācijas izvērtēšana, Finanšu piedāvājuma izvērtēšana, saimnieciski visizdevīgākā piedāvājuma noteikšana, pretendentu izslēgšanas nosacījumu pārbaude (tikai attiecībā uz pretendentu, kuram būtu piešķiramas līguma slēgšanas tiesības).

# Ja iepirkuma komisija, izskatot piedāvājumu, konstatē, ka tas neatbilst kādai no nolikumā izvirzītajām prasībām, laika ekonomijas nolūkā komisijai ir tiesības atzīt pretendenta piedāvājumu par neatbilstošu un to nevērtēt secīgi pēc nolikuma 8.1.2. punktā noteiktās piedāvājumu vērtēšanas kārtības. Tāpat iepirkuma komisija var nevērtēt secīgi pēc nolikuma 8.1.2. punktā noteiktās piedāvājumu vērtēšanas kārtības, ja tā konstatē apsvērumus, kādēļ ir lietderīgi un pamatoti noteikto secību mainīt.

# Ja iepirkuma komisija konstatē, ka pretendenta piedāvājumā iesniegtā informācija vai dokuments ir neskaidrs vai nepilnīgs, iepirkuma komisija šāda piedāvājuma izvērtēšanā ievēro PIL 41. panta regulējumu. Termiņu nepieciešamās informācijas vai dokumenta iesniegšanai iepirkuma komisija nosaka samērīgi ar laiku, kas nepieciešams attiecīgās informācijas vai dokumenta sagatavošanai un iesniegšanai. Ja iepirkuma komisija ir pieprasījusi izskaidrot piedāvājumā ietverto informāciju, bet pretendents to nav izdarījis atbilstoši iepirkuma komisijas noteiktajām prasībām, iepirkuma komisija piedāvājumu vērtē pēc tās rīcībā esošās informācijas.

* + 1. Par pretendentu, kuram būtu piešķiramas līguma slēgšanas tiesības, iepirkuma komisija atzīst to pretendentu, kurā būs atbilstošs visām nolikumā izvirzītajām prasībām un kura iesniegtais piedāvājums būs **saimnieciski visizdevīgākais**.

# Piedāvājumu noformējuma pārbaude

# Piedāvājumu noformējuma pārbaudes laikā iepirkuma komisija izvērtē, vai piedāvājums noformēts atbilstoši nolikuma 3.2. punktā norādītajām prasībām.

# Ja piedāvājums nav noformēts atbilstoši nolikuma prasībām, iepirkuma komisijai ir tiesības neizskatīt pretendenta iesniegto piedāvājumu un noraidīt to kā neatbilstošu. Pieņemot lēmumu par piedāvājuma noraidīšanu, iepirkuma komisija ievēro samērīguma principu.

# Pretendentu kvalifikācijas pārbaude

# Ja iesniegtais piedāvājums atbilst piedāvājuma noformējuma prasībām, iepirkuma komisija veic pretendenta kvalifikācijas pārbaudi, pārbaudot pretendenta atbilstību nolikuma 4. punktā noteiktajām kvalifikācijas prasībām.

# Pretendenta piedāvājums tiek noraidīts, un pretendents tiek izslēgts no dalības iepirkumā, ja iepirkuma komisija konstatē, ka:

# pretendents neatbilst kādai no nolikuma 4. punktā izvirzītajām pretendentu kvalifikācijas prasībām;

# pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju, un šai informācijai ir būtiska nozīme kvalifikācijas prasību izpildei;

# pretendents nav iesniedzis kādu no nolikumā prasītajiem dokumentiem, vai dokuments nesatur nolikumā prasīto informāciju.

# Tehniskā piedāvājuma atbilstības pārbaude

# Ja pretendents atbilst nolikumā izvirzītajām noformējuma un kvalifikācijas prasībām, iepirkuma komisija veic Tehniskās specifikācijas atbilstības pārbaudi, izvērtējot, vai pretendents atbilstoši nolikuma 6. punktā noteiktajam ir apliecinājis Tehniskās specifikācijas minimālo prasību izpildi.

# Pretendenta piedāvājums tiek atzīts par neatbilstošu un tiek noraidīts, ja no pretendenta iesniegtā piedāvājuma konstatējams, ka tas neatbilst nolikumā vai Tehniskajā specifikācijā noteiktajām minimālajām prasībām.

# Finanšu piedāvājuma pārbaude

# Ja pretendenta piedāvājums atbilst nolikuma 8.4. punktā noteiktajam, iepirkuma komisija veic pretendenta iesniegtā finanšu piedāvājuma atbilstības pārbaudi nolikumā, tā 5. pielikumā “Finanšu piedāvājums” noteiktajām prasībām.

# Finanšu piedāvājuma vērtēšanas laikā iepirkuma komisija pārbauda, vai piedāvājumā nav aritmētisko kļūdu. Ja iepirkuma komisija konstatē šādas kļūdas, tā šīs kļūdas izlabo. Par veikto aritmētisko kļūdu labojumu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.

# Pretendenta piedāvājums tiek atzīts par neatbilstošu un tiek noraidīts, ja iepirkuma komisija konstatē, ka pretendenta iesniegtais Finanšu piedāvājums neatbilst nolikumā vai tā pielikumos noteiktajām prasībām.

# Ja piedāvājums šķiet nepamatoti lēts, Pasūtītājs rīkojas atbilstoši PIL 53. panta regulējumam.

# Piedāvājuma izvēles kritērijs un tā vērtēšanas kārtība

* + 1. Piedāvājuma izvēles kritērijs: **saimnieciski visizdevīgākais piedāvājums.**
    2. Salīdzināti un vērtēti tiek tie piedāvājumi, kuri ir atzīti par atbilstošiem piedāvājumu noformējuma pārbaudē, pretendentu atlasē un tehnisko un finanšu piedāvājumu atbilstības pārbaudē.
    3. Saimnieciski visizdevīgākā Piedāvājuma noteikšanā izmanto šādus kritērijus:

| **Nr.** | **Kritērijs** | **Maksimālais punktu skaits** | **Kritērija apraksts** |
| --- | --- | --- | --- |
| 1. | Piedāvātā automašīnas cena (A) | 100 | Kopējā cena tiks vērtēta pēc šādas metodes: viszemākajai piedāvātajai cenai tiks piešķirts maksimālais punktu skaits, bet pārējiem piedāvājumiem punkti tiks aprēķināti proporcionāli attiecībā pret lētāko.  **A** **= (AL** **/ AP)\*100**, kur  A - vērtējamā piedāvājuma iegūtais punktu skaits;  AL - lētākā piedāvājuma cena;  AP - vērtējamā piedāvājuma cena. |
| Kopā (B) | | 100 |  |

* + 1. Iepirkuma komisijas locekļi aizpilda un paraksta vērtēšanas tabulas. Par saimnieciski visizdevīgāko piedāvājumu komisija atzīst to piedāvājumu, kurš iegūs visaugstāko vidējo galīgo vērtējumu.
    2. Par saimnieciski visizdevīgāko tiks atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti. Iegūtais punktu skaits tiek aprēķināts ar precizitāti 2 (divas) zīmes aiz komata (punkta).
    3. Ja vairākiem piedāvājumiem ir vienāds kopējais punktu skaits, komisija izvēlas **izbeigt iepirkumu bez rezultātiem.**

# Lēmuma pieņemšana un paziņošana

# Pirms lēmuma par līguma slēgšanas tiesību piešķiršanu pieņemšanas attiecībā uz pretendentu, kuram būtu piešķiramas līguma slēgšanas tiesības, iepirkuma komisija veic nolikuma 5. punktā minēto izslēgšanas iemeslu pārbaudi.

* 1. Ja iepirkuma komisija, veicot pārbaudi, konstatē, ka uz pretendentu, kuram būtu piešķiramas līguma slēgšanas tiesības, nav attiecināmi nolikuma 5. punktā noteiktie izslēgšanas iemesli, pretendentam tiek piešķirtas līguma slēgšanas tiesības. Ja iepirkuma komisija, veicot minēto pārbaudi, konstatē, ka uz pretendentu, kuram būtu piešķiramas līguma slēgšanas tiesības, ir attiecināmi nolikuma 5. punktā noteiktie izslēgšanas iemesli, attiecīgais pretendents tiek izslēgts no turpmākas dalības iepirkumā, un par pretendentu, kuram būtu piešķiramas līguma slēgšanas tiesības atbilstoši nolikuma 8.6.1. punktā izvirzītajiem piedāvājuma izvēles kritērijiem tiek atzīts pretendents, kura piedāvājums atzīstams par nākamo saimnieciski izdevīgāko un attiecīgi atbilst visām nolikumā noteiktajām prasībām.

# Par iepirkuma komisijas pieņemto lēmumu visi pretendenti tiek informēti vienlaikus trīs darbdienu laikā pēc lēmuma pieņemšanas.

# Ja iepirkums ir izbeigts vai pārtraukts, iepirkuma komisija trīs darbdienu laikā vienlaikus informē visus pretendentus par visiem iemesliem, kuru dēļ iepirkums ir izbeigts vai pārtraukts, un informē par termiņu, kādā pretendents, ievērojot PIL 68. panta otrās daļas 1. vai 2. punktā noteikto termiņu, var iesniegt Iepirkumu uzraudzības birojam iesniegumu par iepirkuma pārkāpumiem.

# Iepirkuma līgums

# Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem un Līguma projektu (6. pielikums).

# Ja pretendents, kuram piešķirtas līguma slēgšanas tiesības, atsakās slēgt līgumu ar Pasūtītāju, iepirkuma komisija ir tiesīga pieņemt lēmumu līguma slēgšanas tiesības piešķirt nākamajam atbilstošajam pretendentam, kurš piedāvājis saimnieciski visizdevīgāko piedāvājumu un ir atbilstošs nolikumā noteiktajām prasībām, vienlaikus ievērojot nolikuma 8.1.5. punktā noteikto. Ja pieņemts lēmums līguma slēgšanas tiesības piešķirt nākamajam atbilstošajam pretendentam, kurš piedāvājis saimnieciski visizdevīgāko piedāvājumu un ir atbilstošs nolikumā noteiktajām prasībām, bet tas atsakās slēgt līgumu, tiek pieņemts lēmums pārtraukt iepirkumu, neizvēloties nevienu piedāvājumu.

* 1. Pasūtītās ar iepirkumā izraudzīto pretendentu līgumu slēdz, ievērojot PIL 60. panta nosacījumus.
  2. Grozījumus iepirkuma līgumā izdara, ievērojot PIL 61. panta noteikumus.

# Iepirkuma komisijas tiesības un pienākumi

# Iepirkuma komisijas tiesības:

# rīkoties atbilstoši šī iepirkuma nolikumā noteiktajām iepirkuma komisijas tiesībām un veikt citas darbības saskaņā ar PIL un citos normatīvajos aktos noteikto;

# noraidīt visus piedāvājumus, kas neatbilst iepirkuma nolikuma prasībām;

# pieaicināt ekspertus vai speciālistus ar padomdevēja tiesībām piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;

# pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai;

# neizvēlēties nevienu no piedāvājumiem, ja tie pārsniedz Pasūtītāja finanšu iespējas.

# Iepirkuma komisijas pienākumi:

* + 1. rīkoties atbilstoši šī iepirkuma nolikumā noteiktajiem iepirkuma komisijas pienākumiem un veikt citas darbības saskaņā ar PIL un citos normatīvajos aktos noteikto;

# nodrošināt iepirkuma norisi un dokumentēšanu;

# nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

# Pretendenta tiesības un pienākumi

# Pretendentam ir tiesības rīkoties atbilstoši šī iepirkuma nolikumā un PIL noteiktajām tiesībām.

# Pretendenta pienākumi:

# sagatavot piedāvājumu atbilstoši nolikuma prasībām;

# sniegt patiesu informāciju par savu kvalifikāciju un piedāvājumu;

# sniegt rakstveida atbildes uz iepirkumu komisijas pieprasījumu, kas nepieciešama pretendentu atlasei, piedāvājumu atbilstības pārbaudei un vērtēšanai;

# ievērot nolikumā minētos nosacījumus kā pamatu līguma izpildei;

# veikt citas darbības saskaņā ar PIL un šo nolikumu.

# Citi noteikumi

# Iepirkuma ietvaros pretendenta iesniegto fizisko personu datu pārzinis ir Pasūtītājs.

# Pretendents, kā no savas puses iepirkuma procesā un iepirkuma līguma izpildē iesaistīto personu, kā arī piedāvājumā norādīto personu (t.sk. apakšuzņēmēju un iepriekšējo pasūtītāju kontaktpersonu) datu pārzinis, ir atbildīgs par attiecīgu personas datu subjektu datu apstrādes tiesiskā pamata nodrošināšanu. Pasūtītājs kā datu pārzinis veic pretendenta iesniegto fizisko personu datu apstrādi, lai izpildītu uz Pasūtītāju kā datu pārzini attiecināmus juridiskus pienākumus un ievērotu Pasūtītāja kā datu pārziņa leģitīmās intereses.

# Pasūtītājs kā datu pārzinis glabā pretendenta piedāvājumā norādītos fizisko personu datus atbilstoši PIL noteiktajam iepirkumu dokumentu glabāšanas termiņam.

# Pretendenta piedāvājumā norādīto pretendenta kontaktpersonu datu apstrādes mērķis ir nodrošināt informācijas apriti.

# Pretendenta iesniegtajos personāla kvalifikācijas dokumentos norādīto fizisko personu datu apstrādes mērķis ir pretendenta personāla kvalifikācijas izvērtēšana atbilstoši iepirkuma dokumentācijā izvirzītajām prasībām. Pretendenta piedāvājumā norādīto pretendenta pilnvaroto personu datu apstrādes mērķis ir izvērtēt iesniegtā piedāvājuma tiesiskumu. Piedāvājumā norādīto apakšuzņēmēju un iepriekšējo pretendenta pakalpojumu saņēmēju kontaktpersonu datu apstrādes mērķis ir pārliecināties par pretendenta atbilstību iepirkuma nolikuma prasībām.

# Pasūtītājs kā datu pārzinis apstrādā uzvarējušā pretendenta piedāvājumā norādītos fizisko personu datus ar mērķi nodrošināt iepirkuma rezultātā noslēgtā līguma un nolikuma nosacījumu izpildi, nodrošināt uzvarējušā pretendenta personāla identificēšanu un pielaišanu darbu izpildei Pasūtītāja kā datu pārziņa objektā, ievērojot Pasūtītāja kā datu pārziņa iekšējos normatīvajos aktos noteiktās prasības un procedūras.

# Pasūtītājs apliecina, ka ievēros pretendenta tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem, tai skaitā Eiropas Parlamenta un padomes 2016. gada 27. aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula).

# Nolikumam pievienoti šādi pielikumi:

1. pielikums – Pieteikums dalībai iepirkumā *(veidne);*
2. pielikums – Apliecinājums par neatkarīgi izstrādātu piedāvājumu *(veidne);*
3. pielikums – Pretendenta pieredzes apraksts *(veidne);*
4. pielikums – Tehniskā specifikācija – tehniskais piedāvājums;
5. pielikums – Finanšu piedāvājums *(veidne)*;
6. pielikums – Līguma projekts.

1. Informāciju par to, kā ieinteresētais piegādātājs var reģistrēties par nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)